A4-0198/98

Ψήφισμα σχετικά με το δίκαιο εμπόριο

Το Ευρωπαϊκό Κοινοβούλιο,

- έχοντας υπόψη το ψήφισμά του της 8ης Οκτωβρίου 1991 σχετικά με την κατανάλωση καφέ ως μέσου ενεργούς ενίσχυσης των μικρών παραγωγών καφέ του Τρίτου Κόσμου και την εισαγωγή του καφέ τούτου στα ευρωπαϊκά θεσμικά όργανα ((EE C 280 της 8.10.1991, σελ. 33.)),

- έχοντας υπόψη το ψήφισμά του της 19ης Φεβρουαρίου 1994 σχετικά με την προώθηση του εμπορίου Βορρά-Νότου ((EE C 44 της 14.2.1994, σελ. 119.))

- έχοντας υπόψη τη γνώμη της Οικονομικής και Κοινωνικής Επιτροπής σχετικά με το «Κίνημα υπέρ του ευρωπαϊκού σήματος θεμιτού εμπορίου» ((EE C 204 της 15.7.1996, σελ. 41.)),

- έχοντας υπόψη την πρόταση κανονισμού (ΕΚ) του Συμβουλίου περί της εφαρμογής των ειδικών κινήτρων για τα εργασιακά δικαιώματα και την περιβαλλοντική προστασία που προβλέπονται στα άρθρα 7 και 8 των κανονισμών (ΕΚ) του Συμβουλίου 3281/94 και 1256/96 σχετικά με την εφαρμογή του συστήματος γενικευμένων δασμολογικών προτιμήσεων για ορισμένα βιομηχανικά και γεωργικά προϊόντα καταγωγής αναπτυσσομένων χωρών ((EE C 360 της 26.11.1997, σελ. 9.)) και τη σχετική γνωμοδότησή του της 16ης Δεκεμβρίου 1997 ((ΕΕ C 14 της 19.1.1998, σελ. 28)),

- έχοντας υπόψη το ψήφισμά του της 15ης Μαΐου 1997 σχετικά με το κοινωνικό σήμα ((EE C 167 της 2.6.1997, σελ. 158.)),

- έχοντας υπόψη το Ευρωβαρόμετρο 1997 με τον τίτλο «Στάσεις των καταναλωτών της ΕΕ όσον αφορά το δίκαιο εμπόριο μπανάνας,

- έχοντας υπόψη το ψήφισμά του της 2ας Οκτωβρίου 1997 σχετικά με την Πράσινη Βίβλο της Επιτροπής για τις σχέσεις μεταξύ της Ευρωπαϊκής Ένωσης και των χωρών της Αφρικής, της Καραϊβικής και του Ειρηνικού (ΑΚΕ) τις παραμονές του 21ου αιώνα - προκλήσεις και επιλογές για μια νέα εταιρική σχέση ((EE C 325 της 27.10.1997, σελ. 28.)),

- έχοντας υπόψη το ψήφισμά του της 1ης Απριλίου 1998 σχετικά με την ανακοίνωση της Επιτροπής για τις κατευθυντήριες γραμμές διαπραγμάτευσης νέων συμφωνιών συνεργασίας με τις χώρες της Αφρικής, της Καραϊβικής και του Ειρηνικού (ΑΚΕ) ((ΣΠ της 1.4.1998, Μέρος ΙΙ, σημείο 10)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τη γνωμοδότηση της Επιτροπής Εξωτερικών Οικονομικών Σχέσεων(A4-0198/98),

Α. λαμβάνοντας υπόψη ότι το δίκαιο εμπόριο έχει αποδειχθεί ως ένας από τους πλέον αποτελεσματικούς τρόπους για την προώθηση της ανάπτυξης,

Β. λαμβάνοντας υπόψη τη σπουδαιότητα της εμπειρίας του δίκαιου εμπορίου ως μέσου για την προώθηση μιας ανθρώπινης ανάπτυξης και για την προώθηση διεθνών οικονομικών και εμπορικών κανόνων που θα αποσκοπούν σε μεγαλύτερη δικαιοσύνη και ισοτιμία μεταξύ Βορρά και Νότου,

Γ. λαμβάνοντας υπόψη ότι οι κοινωνικές και περιβαλλοντικές συνθήκες αποτελούν σημαντικούς παράγοντες για τον προσδιορισμό της ποιότητας ζωής και ουσιαστικούς παράγοντες για την ανάπτυξη,

Δ. λαμβάνοντας υπόψη ότι οι υφιστάμενες διεθνείς εμπορικές δομές εξακολουθούν να είναι εξαιρετικά άδικες, καθώς αφήνουν τις αναπτυσσόμενες χώρες να εξάγουν ως επί το πλείστον πρωτογενή προϊόντα προς επεξεργασία στις εκβιομηχανισμένες χώρες, στις οποίες προστίθεται μεγάλο μέρος της αξίας,

Ε. λαμβάνοντας υπόψη ότι το Ευρωπαϊκό Κοινοβούλιο έχει απευθύνει επανειλημμένως εκκλήσεις με στόχο να εισαχθούν κοινωνικές και περιβαλλοντικές ρήτρες στις διεθνείς συμφωνίες και στους κανόνες του ΠΟΕ,

ΣΤ. λαμβάνοντας υπόψη ότι το δίκαιο εμπόριο πρέπει να προωθηθεί σε θεσμικό επίπεδο: στη σφαιρική αναπτυξιακή πολιτική της ΕΕ, μέσω της μελλοντικής συμφωνίας με τις χώρες ΑΚΕ που θα διαδεχθεί την παρούσα Σύμβαση Λομέ, καθώς και μέσω του κανονισμού που αφορά την Ασία και τη Λατινική Αμερική (ALA),

Ζ. λαμβάνοντας υπόψη ότι οι προσπάθειες για τη συνεχή διευκόλυνση του δίκαιου εμπορίου δεν είναι δυνατό να περιορισθούν σε μέτρα που λαμβάνονται στο πλαίσιο της αναπτυξιακής πολιτικής, αλλά θα πρέπει να αποτελέσουν επίσης στοιχείο, μεταξύ άλλων, της εμπορικής και γεωργικής πολιτικής,

Η. λαμβάνοντας υπόψη ότι κύριος βραχυπρόθεσμος στόχος του δίκαιου εμπορίου είναι να δώσει περισσότερες ευκαιρίες στους μικρούς παραγωγούς και εργαζομένους των αναπτυσσομένων χωρών, βοηθώντας έτσι στην προώθηση της αειφόρου κοινωνικής και οικονομικής ανάπτυξης των κοινοτήτων τους,

Θ. λαμβάνοντας υπόψη ότι μακροπρόθεσμος στόχος του δίκαιου εμπορίου είναι να επηρεάσει το διεθνές σύστημα εμπορικών συναλλαγών κατά τρόπον ώστε να καταστεί δικαιότερο, και τούτο δημιουργώντας ένα υπόδειγμα και ασκώντας πίεση σε κυβερνήσεις, διεθνείς οργανισμούς και επιχειρήσεις, προκειμένου να αναγνωρίσουν και να αποδεχθούν τις βασικές του συνιστώσες,

Ι. λαμβάνοντας υπόψη ότι, στο πλαίσιο του δίκαιου εμπορίου, θα πρέπει να ληφθεί υπόψη ο ενεργός ρόλος των γυναικών, οι οποίες αποτελούν κύριους οικονομικούς παράγοντες μιας βιώσιμης ανάπτυξης,

ΙΑ. λαμβάνοντας υπόψη ότι το δίκαιο εμπόριο λειτουργεί θετικά όσον αφορά τη γενική ευαισθητοποίηση ως προς τις σχέσεις Βορρά-Νότου, ιδίως με την ενίσχυση της συνεργασίας μεταξύ των πολιτών,

ΙΒ. λαμβάνοντας υπόψη ότι, λόγω της επιτυχίας του δίκαιου εμπορίου ως μορφής συνεργασίας, υπάρχει ο κίνδυνος κατάχρησης της έννοιας αυτής,

ΙΓ. λαμβάνοντας υπόψη ότι πρέπει να διασφαλισθεί η ιδιαίτερη σημασία του δίκαιου εμπορίου και να αντικρουσθεί οποιαδήποτε διαδικασία υποβάθμισης του δίκαιου εμπορίου σε μορφές εμπορίου που δεν έχουν καμμία σχέση με την προώθηση νέων και δικαιότερων κανόνων στις σχέσεις μεταξύ Βορρά και Νότου,

ΙΔ. λαμβάνοντας υπόψη ότι στον τομέα του δίκαιου εμπορίου δεν έχουν καθορισθεί πραγματικά κοινά κριτήρια για το τι είναι το «δίκαιο εμπόριο»,

ΙΕ. λαμβάνοντας υπόψη ότι θα πρέπει να καθορισθούν ορισμένα ελάχιστα κριτήρια όσον αφορά το δίκαιο εμπόριο,

ΙΣΤ. λαμβάνοντας υπόψη ότι η στήριξη του δίκαιου εμπορίου από την ΕΕ θα πρέπει να βασίζεται στα κριτήρια αυτά,

ΙΖ. λαμβάνοντας υπόψη ότι, κατά την αξιολόγηση της εφαρμογής των σχεδίων, η Επιτροπή θα πρέπει να αξιολογεί και την τήρηση των κριτηρίων αυτών,

ΙΗ. λαμβάνοντας, συνεπώς, υπόψη ότι έχει ουσιαστική σημασία να επιτευχθεί στον τομέα του δίκαιου εμπορίου ένας κοινός προσδιορισμός της έννοιας «δίκαιο εμπόριο», κατά τρόπον ώστε ο τομέας του δίκαιου εμπορίου να διαχωρισθεί σαφώς από άλλες μορφές εμπορίου, αφήνοντας συγχρόνως περιθώριο για την ανάπτυξη νέων προϊόντων και αγορών,

ΙΘ. λαμβάνοντας υπόψη ότι ένας τέτοιος ορισμός μπορεί να προσφέρει το πλαίσιο εντός του οποίου θα καταστεί δυνατή η χορήγηση κοινοτικής ενίσχυσης σε δραστηριότητες δίκαιου εμπορίου,

Κ. λαμβάνοντας υπόψη ότι η εμπιστοσύνη των καταναλωτών στα προϊόντα δίκαιου εμπορίου εξαρτάται από την εφαρμογή κριτηρίων και ανεξάρτητων μηχανισμών ελέγχου σε πλαίσιο διαφάνειας,

ΚΑ. λαμβάνοντας υπόψη ότι θα πρέπει να ενθαρρυνθεί η λήψη μέτρων ώστε να προσδοθεί μεγαλύτερη αξιοπιστία στα όργανα πιστοποίησης του δίκαιου εμπορίου,

ΚΒ. λαμβάνοντας υπόψη ότι η πιστοποίηση στον τομέα του δίκαιου εμπορίου θα πρέπει να διαχωρισθεί από τις συναλλαγές σε προϊόντα δίκαιου εμπορίου,

ΚΓ. λαμβάνοντας υπόψη ότι εξακολουθεί να υφίσταται η ανάγκη υποστήριξης εταιρικών οργανισμών στις αναπτυσσόμενες χώρες στους τομείς της σχεδίασης προϊόντων, του ελέγχου της ποιότητας, της γνώσης των ευρωπαϊκών αγορών, των αειφόρων μεθόδων παραγωγής κ.λπ.,

ΚΔ. εκφράζοντας την ανησυχία του διότι η Επιτροπή δεν έχει σαφή πολιτική όσον αφορά το δίκαιο εμπόριο και διότι δεν υπάρχει δομημένος συντονισμός μεταξύ των διαφόρων Γενικών Διευθύνσεων,

ΚΕ. λαμβάνοντας υπόψη ότι η υφιστάμενη συνδρομή και υποστήριξη των οργανισμών προώθησης του δίκαιου εμπορίου είναι περιορισμένη και κατακερματισμένη,

ΚΣΤ. λαμβάνοντας υπόψη ότι το μεγαλύτερο μέρος της κοινοτικής υποστήριξης στον τομέα του δίκαιου εμπορίου έχει χρησιμοποιηθεί μέχρι στιγμής για την ευαισθητοποίηση στην Ευρώπη,

ΚΖ. λαμβάνοντας υπόψη ότι το πρόσφατο ευρωβαρόμετρο δείχνει σαφώς μια αύξηση της ευαισθητοποίησης έναντι του δίκαιου εμπορίου[semigr ] λαμβάνοντας, ωστόσο, υπόψη ότι η ευαισθητοποίηση αυτή διαφέρει σημαντικά μεταξύ των χωρών της ΕΕ,

ΚΗ. τονίζοντας το συμπληρωματικό χαρακτήρα του δίκαιου εμπορίου υπό τη συσταλτική του έννοια και τους διάφορους κώδικες συμπεριφοράς για τις επιχειρήσεις, και εκφράζοντας τη βαθειά του ικανοποίηση για τις πρόσφατες πρωτοβουλίες σχετικά με κώδικες συμπεριφοράς όπως η εκστρατεία για καθαρά ενδύματα και η πρωτοβουλία για ένα ηθικό εμπόριο,

ΚΘ. λαμβάνοντας υπόψη τη συμβολική αξία και το προωθητικό αποτέλεσμα που πηγάζουν από τη δέσμευση εκ μέρους όλων των κοινοτικών θεσμικών οργάνων για προϊόντα δίκαιου εμπορίου στις εσωτερικές υπηρεσίες τους, όπως έχει ήδη ζητήσει το Ευρωπαϊκό Κοινοβούλιο,

Λ. λαμβάνοντας υπόψη ότι οι υφιστάμενες πολιτικές πρόσβασης στις αγορές ενδέχεται να δημιουργήσουν προβλήματα στις επιχειρήσεις που εμπορεύονται προϊόντα δίκαιου εμπορίου,

ΛΑ. λαμβάνοντας υπόψη ότι ο Γενικός Διευθντής του ΠΟΕ έχει ενημερώσει την Επιτροπή Ανάπτυξης και Συνεργασίας ότι υπάρχουν συμβατά με τον ΠΟΕ μέσα με τα οποία οι κυβερνήσεις μπορούν να υποστηρίξουν το δίκαιο εμπόριο, υπό τον όρο ότι δεν δημιουργούν διακρίσεις μεταξύ των αναπτυσσομένων χωρών,

ΛΒ. λαμβάνοντας υπόψη ότι ο ΠΟΕ προβλέπει τη λήψη ειδικών συμπληρωματικών μέτρων για τη στήριξη των αναπτυσσομένων χωρών και ότι σύντομα θα ξεκινήσει νέος γύρος διαπραγματεύσεων στο πλαίσιο του ΠΟΕ,

1. ζητεί από την Επιτροπή να περιλάβει τη διευκόλυνση του δίκαιου εμπορίου ως αναπόσπαστο τμήμα της πολιτικής που ακολουθεί η ΕΕ στους τομείς των εξωτερικών υποθέσεων, της συνεργασίας σε θέματα παροχής βοήθειας, καθώς και του εμπορίου, συμπεριλαμβανομένης της ανάπτυξης κωδίκων συμπεριφοράς για ευρωπαϊκές διακρατικές εταιρείες που ασκούν δραστηριότητα στις αναπτυσσόμενες χώρες, ειδικότερα δε να μεριμνήσει για τον κατάλληλο συντονισμό μεταξύ των αρμοδίων διευθύνσεων και υπηρεσιών και τη δημιουργία των απαραίτητων διοικητικών δομών για την εφαρμογή του[semigr ]

2. ζητεί όπως η προώθηση του δίκαιου εμπορίου συνεκτιμηθεί ως αναπτυξιακό μέσο κατά τη σύναψη νέας συμφωνίας με τις χώρες της Αφρικής, της Καραϊβικής και του Ειρηνικού (ΑΚΕ)[semigr ] ζητεί ακόμη να συμπεριληφθείστις συμφωνίες συνεργασίας με χώρες που καλύπτονται από τον κανονισμό ALA[semigr ]

3. προτρέπει την Επιτροπή να υποβάλει ανακοίνωση σχετικά με το δίκαιο εμπόριο όσο το δυνατόν συντομότερα[semigr ]

4. καλεί την Επιτροπή να διεξαγάγει συνολική έρευνα σχετικά με τις δυνατότητες για περαιτέρω ενίσχυση του δίκαιου εμπορίου[semigr ]

5. καλεί την Επιτροπή να βελτιώσει τον συντονισμό των δραστηριοτήτων της στον τομέα του δίκαιου εμπορίου μεταξύ των διαφόρων ΓΔ που είναι αρμόδιες για την ανάπτυξη, το εμπόριο, τις κοινωνικές υποθέσεις, τα θέματα καταναλωτών, τα εργασιακά δικαιώματα και τις μικρομεσαίες επιχειρήσεις[semigr ]

6. συνιστά τη δημιουργία ενός χωριστού κονδυλίου στον προϋπολογισμό για το δίκαιο εμπόριο[semigr ]

7. καλεί την Επιτροπή να χρησιμοποιήσει πόρους που διατίθενται για το δίκαιο εμπόριο

- στις αναπτυσσόμενες χώρες, συμπεριλαμβανομένων μέτρων για την έναρξη νέων προγραμμάτων δίκαιου εμπορίου, για την παροχή τεχνικής βοήθειας που θα περιλαμβάνει την κατάλληλη τεχνική βοήθεια και κατάρτιση στις προβλέψεις που αφορούν την αγορά και την ανάπτυξη επιχειρηματικών σχεδίων και για τη θέσπιση περιστροφικών πιστωτικών προγραμμάτων με χαμηλά επιτόκια, για την ενθάρρυνση της μετάβασης στη βιομηχανική παραγωγή (με δημιουργία προστιθέμενης αξίας) καθώς και για την ικανότητα συμμόρφωσης προς τα ευρωπαϊκά πρότυπα υγιεινής και ασφάλειας[semigr ] και

- εντός της ΕΕ, για την υποστήριξη της προώθησης του εμπορίου και της πρόσβασης στην αγορά για προϊόντα δίκαιου εμπορίου από μειονεκτούσες κοινότητες[semigr ]

8. καλεί την Επιτροπή, όσον αφορά τη συγχρηματοδότηση σχεδίων δίκαιου εμπορίου στην Ευρώπη:

- να εγκρίνει σχέδια που συνδέουν την αναπτυξιακή βοήθεια προς τις τρίτες χώρες με δράσεις κατάρτισης στον τομέα της ανάπτυξης στην Ευρωπαϊκή Ένωση[semigr ]

- να μελετήσει τρόπους υποστήριξης σχεδίων δίκαιου εμπορίου που υποβάλλονται από οργανώσεις, ενώσεις και άλλους φορείς, εκτός των ΜΚΟ ανάπτυξης (οι οποίες έχουν ήδη πρόσβαση στο κονδύλιο του προϋπολογισμού για τη συγχρηματοδότηση ΜΚΟ)[semigr ]

9. χαιρετίζει την εισαγωγή ειδικών κοινωνικών και περιβαλλοντικών ρητρών στο ΣΓΠ, καθώς πρόκειται για την πρώτη προσπάθεια εισαγωγής κοινωνικών και οικολογικών κριτηρίων στο παγκόσμιο εμπορικό σύστημα, γεγονός που αποτελεί σημαντικό προηγούμενο[semigr ] εκφράζει, ωστόσο, τη λύπη του διότι επί του παρόντος η πρόταση δεν είναι αρκετά ευρεία, ώστε να επωφελούνται πραγματικά οι μεμονωμένοι παραγωγοί δίκαιου εμπορίου[semigr ]

10. πιστεύει ότι το δίκαιο εμπόριο, προκειμένου να μην είναι πρόσφορο σε καταχρήσεις, θα πρέπει να χαρακτηρίζεται τουλάχιστον από τα ακόλουθα στοιχεία:

- απευθείας αγορά[semigr ] οι ευρωπαϊκές εταιρείες να εισάγουν απευθείας από τις οργανώσεις τοπικών παραγωγών χωρίς μεσάζοντες, με εξαίρεση τους οργανισμούς εξαγωγών που λειτουργούν προς όφελος των παραγωγών τους και τις ομάδες οι οποίες, λόγω της ιδιάζουσας κατάστασής τους, δεν μπορούν να εξάγουν χωρίς μεσάζοντα[semigr ]

- δίκαιη τιμή, υπολογιζόμενη με βάση την τρέχουσα τιμή αγοράς, εφόσον υπάρχει, προσαυξημένη με μια πριμοδότηση δίκαιου εμπορίου, υπό τον όρο ότι οι τιμές αυτές δεν είναι δυνατόν να πέσουν κάτω από μία κατώτατη τιμή[semigr ]

- προκαταβολή μέρους της πληρωμής, εάν το επιθυμεί ο παραγωγός[semigr ]

- απαγόρευση μονοπωλίων εισαγωγών ή πωλήσεων, ώστε να διασφαλισθεί η ελεύθερη πρόσβαση των προϊόντων δίκαιου εμπορίου στους οργανισμούς εμπορίας και στο λιανεμπόριο[semigr ]

- διαφάνεια στις τιμές, με ενημέρωση του καταναλωτή για την πραγματική τιμή που λαμβάνει ο παραγωγός[semigr ]

- μακροπρόθεσμες σταθερές σχέσεις με τον παραγωγό[semigr ]

- παραγωγικές συνθήκες που να σέβονται τις συμβάσεις του ΔΟΕ σε περιπτώσεις μισθωτής εργασίας[semigr ]

- μη διάκριση μεταξύ ανδρών και γυναικών και μη χρησιμοποίηση της εργασίας παιδιών[semigr ]

- σεβασμός του περιβάλλοντος, προστασία των ανθρωπίνων δικαιωμάτων, και ιδιαίτερα των δικαιωμάτων των γυναικών και των παιδιών, και σεβασμός των μεθόδων παραγωγής που ευνοούν την οικονομική και κοινωνική ανάπτυξη[semigr ]

- σεβασμός της ενδογενούς ανάπτυξης και ενθάρρυνση της αυτονομίας των εγχωρίων πληθυσμών[semigr ]

11. ζητεί από την Επιτροπή να υποστηρίζει μόνο τα σχέδια που είναι απολύτως σύμφωνα με όλα αυτά τα κριτήρια, εφόσον τα προϊόντα αυτών των σχεδίων πληρούν τα κριτήρια υγείας, ασφάλειας και υγιεινής που απαιτούνται στην Ευρωπαϊκή Ένωση[semigr ] καλεί, ωστόσο, την Επιτροπή να λάβει επίσης υπόψη τις προσπάθειες για την επίτευξη των κριτηρίων αυτών[semigr ] η αιτιολόγηση της μη τήρησης των κριτηρίων αυτών θα πρέπει να λαμβάνεται υπόψη στο πλαίσιο της εν λόγω υποστήριξης[semigr ]

12. καλεί την Επιτροπή να συμπεριλάβει στις προτεραιότητές της σχέδια που εκτελούνται από γυναίκες[semigr ]

13. θεωρεί ότι οι αντιπροσωπείες της Επιτροπής σε τρίτες χώρες πρέπει να συμμετέχουν στον εντοπισμό νέων σχεδίων στον τομέα του δίκαιου εμπορίου τα οποία να πληρούν τα προαναφερθέντα κριτήρια και να μπορούν να λάβουν χρηματοδοτική ενίσχυση εκ μέρους της ΕΕ[semigr ]

14. ζητεί από τους βασικούς συντελεστές στον τομέα του δίκαιου εμπορίου (οργανισμοί πιστοποίησης, εισαγωγείς, λιανέμποροι) να ενεργούν σύμφωνα με τα κριτήρια που αναφέρονται στην παράγραφο 10, προκειμένου να προστατευθεί η αξιοπιστία του κινήματος υπέρ του δίκαιου εμπορίου[semigr ]

15. ενθαρρύνει τη δημιουργία κοινού ευρωπαϊκού σήματος δίκαιου εμπορίου[semigr ] καλεί την Επιτροπή να συνδράμει και, γενικότερα, να συνεργασθεί με τους οργανισμούς πιστοποίησης για την αύξηση της αξιοπιστίας και της προβολής του σήματος αυτού και την πρόληψη της καταχρηστικής χρησιμοποίησης του όρου δίκαιο εμπόριο, η οποία θα μπορούσε να οδηγήσει στην παραπλάνηση των καταναλωτών[semigr ]

16. τονίζει με έμφαση ότι όλοι οι οργανισμοί πιστοποίησης, συμπεριλαμβανομένων των καταρτιζόμενων μητρώων προϊόντων, πρέπει οπωσδήποτε να λειτουργούν ανεξάρτητα από τους οργανισμούς που ασχολούνται με την εισαγωγή ή πώληση των προϊόντων[semigr ]

17. συνιστά την ευθυγράμμιση των οργανισμών πιστοποίησης δίκαιου εμπορίου στα πρότυπα EN 45011 που αφορούν τις προδιαγραφές των οργάνων πιστοποίησης[semigr ]

18. συνιστά τη συγκρότηση συντονιστικού οργάνου αποτελούμενου από όλους τους ευρωπαίους εισαγωγείς προϊόντων δίκαιου εμπορίου που ανταποκρίνονται στα κριτήρια, προκειμένου να βελτιστοποιηθεί η χρήση δομών και πληροφοριών και να υπάρχει ένας ενιαίος συνομιλητής με τα ευρωπαϊκά θεσμικά όργανα[semigr ]

19. καλεί την Επιτροπή να λάβει ιδιαίτερη μέριμνα για προγράμματα υποστήριξης της μεταποίησης προϊόντων στις αναπτυσσόμενες χώρες (δημιουργία προστιθέμενης αξίας), ιδίως στον τομέα των τροφίμων, τα οποία να διασφαλίζουν όχι μόνον ανταγωνιστικότερες τιμές αλλά και τη μεταφορά τεχνολογίας και τεχνογνωσίας[semigr ]

20. καλεί τα κράτη μέλη να προωθήσουν την ευαισθητοποίηση στο ζήτημα του δίκαιου εμπορίου στα σχολεία[semigr ]

21. καλεί επίσης τα κράτη μέλη να ευαισθητοποιήσουν τους καταναλωτές ώστε να διαθέτουν όλες τις πληροφορίες που χρειάζονται για την επιλογή τους[semigr ]

22. καλεί την Επιτροπή να συνεκτιμά τις πρωτοβουλίες δίκαιου εμπορίου κατά τη χάραξη εμπορικής πολιτικής[semigr ]

23. καλεί την Επιτροπή να θεσπίσει, για την υποστήριξη πρωτοβουλιών στον τομέα του δίκαιου εμπορίου, μηχανισμούς συμβατούς με τον ΠΟΕ, οι οποίοι δεν θα δημιουργούν διακρίσεις[semigr ]

24. καλεί την Επιτροπή, στο πλαίσιο των διεθνών εμπορικών συμφωνιών, να ενθαρρύνει τη μείωση των τελωνειακών δασμών για τα μεταποιημένα προϊόντα[semigr ]

25. ζητεί, στο πλαίσιο αυτό, από την Επιτροπή και το Συμβούλιο να παράσχουν πρόσθετες προτιμήσεις σε προϊόντα που πιστοποιημένα παρήχθησαν βάσει των αναγνωρισμένων προτύπων δίκαιου εμπορίου, όπως προτιμησιακό ΦΠΑ, προτιμησιακούς φορολογικούς συντελεστές και προτιμησιακά δασμολογικά τέλη[semigr ]

26. καλεί το Συμβούλιο και την Επιτροπή να ζητήσουν την ανάληψη δράσης υπέρ του δίκαιου εμπορίου κατά τις προσεχείς διαπραγματεύσεις στο πλαίσιο του ΠΟΕ και την πρόβλεψη ειδικών εμπορικών κινήτρων για την προώθηση καλύτερων κοινωνικών και περιβαλλοντικών συνθηκών στις αναπτυσσόμενες χώρες[semigr ]

27. καλεί την Επιτροπή να διευρύνει το πεδίο εφαρμογής της υποστήριξης και να εναρμονίσει τις εσωτερικές διαδικασίες, προκειμένου να διασφαλισθεί συνοχή ως προς την παρεχόμενη βοήθεια[semigr ]

28. επαναλαμβάνει τη σύστασή του προς όλα τα κοινοτικά θεσμικά όργανα να χρησιμοποιούν προϊόντα δίκαιου εμπορίου στις εσωτερικές υπηρεσίες τους[semigr ]

29. καλεί την Επιτροπή, ύστερα από διαβούλευση με τον τομέα του δίκαιου εμπορίου, να παρουσιάσει στο Κοινοβούλιο μια εμπεριστατωμένη αξιολόγηση των πλεονεκτημάτων και μειονεκτημάτων ενός ειδικού κονδυλίου του προϋπολογισμού για το δίκαιο εμπόριο και να προβλέψει τα αναγκαία μέτρα για τη διευκόλυνση της πρόσβασης στους διαθέσιμους πόρους για το δίκαιο εμπόριο του συνόλου των φορέων που έχουν αναλάβει τη δέσμευση της τήρησης των κριτηρίων της παραγράφου 10[semigr ]

30. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.